# Eclipsi (pel·lícula)

Eclipsi (en l'anglès original: The Twilight Saga: Eclipse, anomenada normalment Eclipse), és una pel·lícula de fantasia romàntica dels Estats Units de 2010 basada en la novel·la Eclipsi de 2007 de Stephenie Meyer i en la novel·la curta de 2010 La segona vida de Bree Tanner. És la tercera entrega la saga Crepuscle, després de Crepuscle i Lluna nova. Està dirigida per David Slade i la protagonitzen Kristen Stewart, Robert Pattinson i Taylor Lautner com a Bella Swan, Edward Cullen i Jacob Black, respectivament. Melissa Rosenberg, guionista de les dues pel·lícules anteriors, va tornar a ser-ne la guionista. El rodatge va començar el 17 d'agost de 2009 a Vancouver i es va acabar a finals d'octubre d'aquell mateix any. Bryce Dallas Howard va substituir Rachelle Lefevre com a Victoria.
La pel·lícula es va estrenar mundialment el 30 de juny de 2010 als cinemes i va ser la primera de la saga en ser estrenada als IMAX. La pel·lícula va rebre crítiques mixtes.
Ha estat doblada al català.

## Argument

Bella Swan torna a trobar-se envoltada de perills, mentre Seattle es veu assolada per una onada de misteriosos assassinats i una maliciosa vampira prossegueix la seva recerca de revenja. Al mig de tot això, Bella es veu obligada a escollir entre el seu amor per Edward Cullen i la seva amistat amb Jacob.

## Repartiment

Repartiment principal
* Kristen Stewart com a Bella Swan, que es troba envoltada de perills i amenaçada per la vampir Victoria. Mentrestant, ha de triar entre el seu amor pel vampir Edward Cullen i la seva amistat amb l'home llop Jacob Black.
* Robert Pattinson com a Edward Cullen, el vampir xicot de Bella que pot llegir ments, excepte la de Bella. A Lluna nova, Edward la deixa i ara ha tornat per intentar formar part de la seva vida.
* Taylor Lautner com a Jacob Black, un home llop amb qui Bella troba consol durant l'absència d'Edward a Lluna nova. Ara que Edward ha tornat a la vida de Bella, li ha de demostrar que ell és la millor opció.

### Repartiment secundari

* Peter Facinelli com a Carlisle Cullen, un doctor compassiu que és una figura paternal per l'aquelarre Cullen. És un dels creadors de la família Cullen, amb Alice i Jasper.
* Elizabeth Reaser com a Esme Cullen, una figura maternal afectuosa de la família Cullen.
* Ashley Greene com a Alice Cullen, membre de la família Cullen que pot veure visions «subjectives» i que és amiga íntima de Bella.
* Kellan Lutz com a Emmett Cullen, el membre més fort de la família Cullen i bromista.
* Nikki Reed com a Rosalie Hale, que havia estat violada pel seu promès i abandonada a la seva sort abans d'esdevenir vampir. També creu que Bella comet un error en voler viure una vida de vampir abans d'haver viscut una vida completament humana.
* Jackson Rathbone com a Jasper Hale, lluitador pels drets civils que esdevé vampir que entrena els nounats. També és membre de l'aquelarre Cullen que entrena la família per lluitar vampirs nounats i que pot sentir/controlar/manipular les emocions.
* Billy Burke com a Charlie Swan, el pare de Bella i cap de policia.
* Bryce Dallas Howard com a Victoria, un vampir que vol matar Bella per venjar el seu company James, que creu que va ser assassinat per Edward a la primera pel·lícula.
* Dakota Fanning com a Jane, servidora lleial dels Volturi i germana bessona d'Alec.
* Cameron Bright com a Alec, servidor lleial dels Volturi i germà bessó de Jane.
* Xavier Samuel com a Riley Biers, a qui Victoria canvia per formar el neu exèrcit de vampirs nounats.
* Jodelle Ferland com a Bree Tanner, una vampira nounata creada per lluitar contra els Cullen.
* Sarah Clarke com a Renée Dwyer, mare de Bella que viu a Jacksonville (Florida) amb el seu marit Phil.
* Anna Kendrick com a Jessica Stanley, una de les amigues de Bella.
* Michael Welch com a Mike Newton, amic de Bella que n'està enamorat i a qui no li agrada Edward.
* Catalina Sandino Moreno com a Maria, que converteix Jasper en vampir.

## Referències

* 1 2 «Eclipsi». ésAdir. [Consulta: 2 setembre 2020].
* 1 2 Summit Entertainment (2009-08-18). "Summit Entertainment Starts Production on The Twilight Saga: Eclipse". Nota de premsa. Consulta: 2009-08-18.
* ↑ Dave McNary «Third 'Twilight' film finds director». Variety, 11-03-2009 [Consulta: 12 març 2009].
* ↑ Adam Rosenberg. «'The Twilight Saga: Eclipse' Shoot Dates Revealed!». MTV. Viacom, 30-06-2009. Arxivat de l'original el 2010-03-16. [Consulta: 5 juliol 2009].
* ↑ Debi Moore. «Eclipse Wrapped, a Trio of New Moon Stills & Wallpaper, Twilight Returning to Theatres». Dread Central. Dread Central Media, LLC, 29-10-2009. [Consulta: 29 octubre 2009].
* ↑ Joshua Rich «Còpia arxivada». Entertainment Weekly, 20-02-2009 [Consulta: 2 setembre 2020].
* ↑ Dave McNary «'Eclipse' sets IMAX release». Variety, 09-12-2009 [Consulta: 31 desembre 2009].
* ↑ «La saga Crepúsculo: Eclipse». El Punt Avui. [Consulta: 2 setembre 2020].
* ↑ «First Official Still Released from The Twilight Saga: Eclipse».
* ↑ Miska, Brad. «A Super-Lame Romantic Look at ‘The Twilight: Saga Eclipse’», 23-12-2009.
* ↑ Carroll, Larry. «Peter Facinelli Excited To Play Carlisle Cullen Again In 'New Moon'». MTV. Viacom, 26-11-2008. Arxivat de l'original el 2009-02-20. [Consulta: 26 març 2009].
* ↑ «Meet The Cast Of "New Moon"». MTV. Viacom, 25-03-2009. Arxivat de l'original el 2013-05-13. [Consulta: 28 març 2009].
* ↑ Carroll, Larry. «'Twilight' Film's First Family Revealed: Peter Facinelli, Elizabeth Reaser Lead Cullen Clan». MTV. Viacom, 19-02-2008. Arxivat de l'original el 2010-03-25. [Consulta: 26 març 2009].
* ↑ Trevorrow, Jennifer. «Exclusive: Ashley Greene Dishes On Twilight Sequel New Moon». Entertainment Wise. GiENT, 30-03-2009. Arxivat de l'original el 2013-10-06. [Consulta: 30 març 2009].
* ↑ Carroll, Larry. «'Twilight' Star Kellan Lutz Looks Forward To Emmett's 'New Moon' One-Liners». MTV. Viacom, 09-12-2008. Arxivat de l'original el 2010-03-04. [Consulta: 30 març 2009].
* ↑ Carroll, Larry. «Nikki Reed Has To Pretend To Hate BFF Kristen Stewart In 'New Moon'». MTV. Viacom, 26-03-2009. Arxivat de l'original el 2009-03-30. [Consulta: 30 març 2009].
* ↑ Carroll, Larry. «Jackson Rathbone Dives Into 'Jasper's Backstory' For 'Eclipse'». MTV. MTV Networks, 01-09-2009. Arxivat de l'original el 2010-03-25. [Consulta: 1r setembre 2009].
* ↑ Brogen Hayes. «Còpia arxivada». Movies.ie. Arxivat de l'original el 2011-09-14. [Consulta: 2 setembre 2020].

## Enllaços externs

* Eclipsi - Lloc web oficial